CELEX: 22006A1216(04)
Language: hr
Date: 2006-11-21 00:00:00
Title: Dogovor o privremenoj primjeni Sporazuma o osnivanju Međunarodne organizacije za energiju fuzije ITER za zajedničku provedbu projekta ITER

11/Sv. 107
            
            
               HR
            
            
               Službeni list Europske unije
            
            
               292
            
         22006A1216(04)
   
               L 358/81
            
            
               SLUŽBENI LIST EUROPSKE UNIJE
            
         Dogovor o privremenoj primjeni Sporazuma o osnivanju Međunarodne organizacije za energiju fuzije ITER za zajedničku provedbu projekta ITER
   Članak 1.
   Stranke ovog Dogovora potpisnice su Sporazuma o osnivanju Međunarodne organizacije za energiju fuzije ITER za zajedničku provedbu projekta ITER (dalje u tekstu „Sporazum ITER”) između Europske zajednice za atomsku energiju (dalje u tekstu „Euratom”), Vlade Narodne Republike Kine, Vlade Republike Indije, Vlade Japana, Vlade Republike Koreje, Vlade Ruske Federacije i Vlade Sjedinjenih Američkih Država.
   Članak 2.
   Sporazum ITER u skladu sa svojim odredbama stupa na snagu trideset dana od polaganja isprava o ratifikaciji, prihvatu ili odobrenju od strane Narodne Republike Kine, Euratoma, Republike Indije, Japana, Republike Koreje, Ruske Federacije i Sjedinjenih Američkih Država.
   Članak 3.
   Stranke ovog Dogovora žele ostvariti suradnju kako je predviđeno Sporazumom ITER u najvećoj mogućoj mjeri u očekivanju svih domaćih djelovanja potrebnih prije ratifikacije, prihvata ili odobrenja Sporazuma ITER.
   Članak 4.
   Stoga se stranke ovog Dogovora obvezuju da će u najvećoj mogućoj mjeri i u skladu s njihovim nacionalnim zakonima i propisima poštovati odredbe Sporazuma ITER do njegovog stupanja na snagu.
   Članak 5.
   Stranke mogu istupiti iz ovog Dogovora pod uvjetom da o tome 120 dana unaprijed pisanim putem obavijeste druge stranke.
   Članak 6.
   Ovaj Dogovor stupa na snagu na dan potpisivanja.
   
      U POTVRDU TOGA, dolje potpisani, propisno ovlašteni, potpisali su ovaj Dogovor.
      Sastavljeno u Parizu 21. studenoga 2006. u jednom izvorniku na engleskom jeziku.
      
         
            Za Europsku zajednicu za atomsku energiju
         
      
      
         
            Za Vladu Narodne Republike Kine
         
      
      
         
            Za Vladu Republike Indije
         
      
      
         
            Za Vladu Japana
         
      
      
         
            Za Vladu Republike Koreje
         
      
      
         
            Za Vladu Ruske Federacije
         
      
      
         
            Za Vladu Sjedinjenih Američkih Država